Julius etc. dilecto filio Nicolao Johannis, archipresbitero ecclesie Aboensis, magistro jn artibus, salutem etc. Litterarum scientia, uite ac morum honestas aliaque laudabilia probitatis et uirtutum merita, super quibus apud nos fidedigno commendaris testimonio, nos inducunt, ut tibi reddamur ad gratiam liberales. Dudum siquidem omnes dignitates ceteraque beneficia ecclesiastica cum cura et sine cura apud sedem apostolicam tunc vacantia et jnantea vacatura collationi et dispositioni nostre reseruauimus …… Cum jtaque postmodum archipresbiteratus ecclesie Aboensis, quem dilectus filius Johannes, electus Aboensis, tempore prouisionis et prefectionis per nos hodie de persona sua ecclesie predicte, tunc certo modo pastoris solatio destitute, factarum obtinebat ex eo, quod nos illum per prouisionem et prefectionem huiusmodi harum serie vacare decreuimus, apud sedem predictam uacauerit et uacet ad presens …… nos tibi, qui, ut asseris, canonicatum et prebendam eiusdem ecclesie jnter alia obtines, premissorum meritorum tuorum jntuitu specialem gratiam facere ac jn dicta ecclesia peramplius honorare uolentes …… archipresbiteratum predictum, qui jnibi dignitas non tamen maior post pontificalem existit et cuius fructus red. et. pro. quatuor mar. argenti puri se. co. ex. ua. an., ut etiam asseris, non excedunt, …… cum omnibus juribus et pertinentijs suis apostolica tibi auctoritate conferimus et de jllo etiam prouidemus …… Datum Rome apud sanctum Petrum anno jncarnationis dominice millesimo quing:mo septimo, septimo kal. julij anno quinto. Simili modo: Venerabilibus fratribus Zwerinensi et Reualiensi episcopis ac dilecto filio officiali Aboensi salutem etc. …… Datum ut supra. A. xij. x. sexto jdus julij anno quarto, Colotius.